CELEX: 32017D0252
Language: et
Date: 2017-02-09 00:00:00
Title: Komisjoni rakendusotsus (EL) 2017/252, 9. veebruar 2017, millega muudetakse otsuse 93/52/EMÜ II lisa seoses Extremadura autonoomse piirkonna ametlikult brutselloosist (B. melitensis) vabaks tunnistamisega ning otsuse 2003/467/EÜ lisasid seoses Hispaania teatavate piirkondade veisekarjade ametlikult tuberkuloosi- ja brutselloosivabaks tunnistamisega ning seoses Jersey ametlikult veiste ensootilisest leukoosist vabaks tunnistamisega (teatavaks tehtud numbri C(2017) 691 all) (EMPs kohaldatav tekst )

14.2.2017   
            
            
               ET
            
            
               Euroopa Liidu Teataja
            
            
               L 37/19
            
         KOMISJONI RAKENDUSOTSUS (EL) 2017/252,
   9. veebruar 2017,
   millega muudetakse otsuse 93/52/EMÜ II lisa seoses Extremadura autonoomse piirkonna ametlikult brutselloosist (B. melitensis) vabaks tunnistamisega ning otsuse 2003/467/EÜ lisasid seoses Hispaania teatavate piirkondade veisekarjade ametlikult tuberkuloosi- ja brutselloosivabaks tunnistamisega ning seoses Jersey ametlikult veiste ensootilisest leukoosist vabaks tunnistamisega
   
      
         (teatavaks tehtud numbri C(2017) 691 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle A lisa I osa punkti 4, A lisa II osa punkti 7 ja D lisa I osa punkti E,
   võttes arvesse nõukogu 28. jaanuari 1991. aasta direktiivi 91/68/EMÜ loomatervishoiu kohta ühendusesiseses lamba- ja kitsekaubanduses, (2) eriti selle A lisa 1. peatüki II jagu,
   ning arvestades järgmist:
   
               (1)
            
            
               Direktiivis 91/68/EMÜ on määratud liidusisest lammaste ja kitsedega kauplemist reguleerivad loomatervishoiunõuded. Selles on sätestatud tingimused, mille alusel võib liikmesriigid või nende piirkonnad tunnistada ametlikult brutselloosist (B. melitensis) vabaks.
            
         
               (2)
            
            
               Komisjoni otsuse 93/52/EMÜ (3) II lisas on loetletud need liikmesriikide piirkonnad, mis on direktiivi 91/68/EMÜ kohaselt tunnistatud ametlikult brutselloosist (B. melitensis) vabaks.
            
         
               (3)
            
            
               Hispaania on esitanud komisjonile dokumendid, milles tõendatakse, et Extremadura autonoomne piirkond vastab direktiivis 91/68/EMÜ sätestatud tingimustele saada ametlikult lamba- ja kitsekarjade brutselloosist (B. melitensis) vaba staatus.
            
         
               (4)
            
            
               Hispaania esitatud dokumentidele antud hinnangu põhjal tuleks Extremadura autonoomse piirkonna lamba- ja kitsekarjad tunnistada ametlikult brutselloosist (B. melitensis) vabaks.
            
         
               (5)
            
            
               Komisjoni otsuse 93/52/EMÜ II lisas on Hispaaniat käsitlevas kandes loetletud Kanaari saarte autonoomne piirkond ja selle kaks provintsi: Santa Cruz de Tenerife ja Las Palmas. Kuna Kanaari saarte autonoomses piirkonnas on ainult kõnealused kaks provintsi, on viide Santa Cruz de Tenerife ja Las Palmase provintsile üleliigne ja tuleks välja jätta.
            
         
               (6)
            
            
               Seepärast tuleks otsuse 93/52/EMÜ II lisa kannet Hispaania kohta vastavalt muuta.
            
         
               (7)
            
            
               Direktiivi 64/432/EMÜ kohaldatakse liidus veiste ja sigadega kauplemise suhtes. Direktiivis on sätestatud tingimused, mille alusel võib liikmesriigi piirkonna veisekarjad tunnistada ametlikult tuberkuloosist, brutselloosist või veiste ensootilisest leukoosist vabaks.
            
         
               (8)
            
            
               Komisjoni otsuse 2003/467/EÜ (4) I lisa 2. peatükis on loetletud liikmesriigid, mille veisekarjad on tunnistatud ametlikult brutselloosivabaks.
            
         
               (9)
            
            
               Hispaania on esitanud komisjonile dokumendid, milles tõendatakse, et kogu Kanaari saarte autonoomne piirkond vastab direktiivis 64/432/EMÜ sätestatud tingimustele saada ametlikult veisekarjade tuberkuloosivaba staatus. Seega tuleks kõnealune piirkond kanda otsuse 2003/467/EÜ I lisa 2. peatükki veisekarjade ametlikult tuberkuloosivaba piirkonnana.
            
         
               (10)
            
            
               Komisjoni otsuse 2003/467/EÜ II lisa 2. peatükis on loetletud liikmesriigid, mille veisekarjad on tunnistatud ametlikult brutselloosivabaks.
            
         
               (11)
            
            
               Hispaania on esitanud komisjonile dokumendid, milles tõendatakse, et Astuuria autonoomne piirkond ning Castilla-Leóni autonoomse piirkonna provintsid Burgos, Soria ja Valladolid vastavad direktiivis 64/432/EMÜ sätestatud tingimustele saada ametlikult veisekarjade brutselloosivaba staatus. Seega tuleks kõnealused piirkonnad kanda otsuse 2003/467/EÜ II lisa 2. peatükki veisekarjade ametlikult brutselloosivaba piirkonnana.
            
         
               (12)
            
            
               Komisjoni otsuse 2003/467/EÜ II lisa 2. peatükis on Hispaaniat käsitlevas kandes loetletud Kanaari saarte autonoomne piirkond ja selle kaks provintsi: Santa Cruz de Tenerife ja Las Palmas. Kuna Kanaari saarte autonoomses piirkonnas on ainult kõnealused kaks provintsi, on viide Santa Cruz de Tenerife ja Las Palmase provintsile üleliigne ja tuleks välja jätta.
            
         
               (13)
            
            
               Komisjoni otsuse 2003/467/EÜ III lisa 2. peatükis on loetletud liikmesriikide piirkonnad, mille veisekarjad on tunnistatud ametlikult veiste ensootilisest leukoosist vabaks.
            
         
               (14)
            
            
               Nõukogu määruses (EMÜ) nr 706/73 (5) on sätestatud, et loomatervise õigusaktidega seotud eeskirjade kohaldamiseks tuleb Ühendkuningriiki ning Kanalisaari (sh Jersey saar) käsitleda ühe liikmesriigina.
            
         
               (15)
            
            
               Ühendkuningriik on esitanud komisjonile dokumendid, milles tõendatakse, et Jersey saar vastab direktiivis 64/432/EMÜ sätestatud tingimustele saada ametlikult veiste ensootilisest leukoosist vaba staatus. Seega tuleks kõnealune piirkond kanda otsuse 2003/467/EÜ III lisa 2. peatükki ametlikult veiste ensootilisest leukoosist vaba piirkonnana.
            
         
               (16)
            
            
               Seepärast tuleks otsuse 2003/467/EÜ lisasid vastavalt muuta.
            
         
               (17)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 93/52/EMÜ II lisa muudetakse vastavalt käesoleva otsuse I lisale.
   Artikkel 2
   Otsuse 2003/467/EÜ lisasid muudetakse vastavalt käesoleva otsuse II lisale.
   Artikkel 3
   Käesolev otsus on adresseeritud liikmesriikidele.
   
      Brüssel, 9. veebruar 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT 121, 29.7.1964, lk 1977.
   
      (2)  EÜT L 46, 19.2.1991, lk 19.
   
      (3)  Komisjoni 21. detsembri 1992. aasta otsus 93/52/EMÜ, milles registreeritakse teatavate liikmesriikide või piirkondade vastavus nõuetele seoses brutselloosiga (B. melitensis) ja antakse neile ametlikult haigusvaba liikmesriigi või piirkonna staatus (EÜT L 13, 21.1.1993, lk 14).
   
      (4)  Komisjoni 23. juuni 2003. aasta otsus 2003/467/EÜ, millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste enzootilisest leukoosist vaba staatus seoses veisekarjadega (ELT L 156, 25.6.2003, lk 74).
   
      (5)  Nõukogu 12. märtsi 1973. aasta määrus (EMÜ) nr 706/73 Kanalisaarte ja Mani saare suhtes kohaldatava põllumajandustoodetega kauplemist käsitleva ühenduse korra kohta (EÜT L 68, 15.3.1973, lk 1).
   
      I LISA
      Otsuse 93/52/EMÜ II lisas asendatakse kirje Hispaania kohta järgmisega:
      „Hispaanias:
      
                  —
               
               
                  Astuuria autonoomne piirkond,
               
            
                  —
               
               
                  Baleaari saarte autonoomne piirkond;
               
            
                  —
               
               
                  Kanaari saarte autonoomne piirkond:
               
            
                  —
               
               
                  Kantaabria autonoomne piirkond,
               
            
                  —
               
               
                  Castilla-Leóni autonoomne piirkond,
               
            
                  —
               
               
                  Extremadura autonoomne piirkond,
               
            
                  —
               
               
                  Galicia autonoomne piirkond,
               
            
                  —
               
               
                  Navarra autonoomne piirkond,
               
            
                  —
               
               
                  Baskimaa autonoomne piirkond.“
               
            
   
      II LISA
      Otsuse 2003/467/EÜ lisasid muudetakse järgmiselt.
      
                  1)
               
               
                  I lisa 2. peatükis lisatakse enne kirjet Ühendkuningriigi kohta järgmine kirje Hispaania kohta:
                  „Hispaanias:
                  
                              —
                           
                           
                              Kanaari saarte autonoomne piirkond.“
                           
                        
            
                  2)
               
               
                  II lisa 2. peatükis asendatakse kirje Hispaania kohta järgmisega:
                  „Hispaanias:
                  
                              —
                           
                           
                              Astuuria autonoomne piirkond,
                           
                        
                              —
                           
                           
                              Baleaari saarte autonoomne piirkond,
                           
                        
                              —
                           
                           
                              Kanaari saarte autonoomne piirkond,
                           
                        
                              —
                           
                           
                              Castilla-Leóni autonoomne piirkond, Burgose, Soria ja Valladolidi provintsid,
                           
                        
                              —
                           
                           
                              La Rioja autonoomne piirkond;
                           
                        
                              —
                           
                           
                              Murcia autonoomne piirkond;
                           
                        
                              —
                           
                           
                              Navarra autonoomne piirkond,
                           
                        
                              —
                           
                           
                              Baskimaa autonoomne piirkond.“
                           
                        
            
                  3)
               
               
                  III lisa 2. peatükis asendatakse kirje Ühendkuningriigi kohta järgmisega:
                  „Ühendkuningriigis:
                  
                              —
                           
                           
                              Jersey,
                           
                        
                              —
                           
                           
                              Mani saar.“